**ΣΗΜΑΝΤΙΚΗ ΑΝΑΚΟΙΝΩΣΗ**

**Θέμα: Διαδικασία και δικαιολογητικά υποβολής αίτησης για κατ’ εξαίρεση εξέταση εξ’ αποστάσεως, σε μαθήματα που εξετάζονται με φυσική παρουσία**

Σύμφωνα με την απόφαση της έκτακτης Συγκλήτου του Παν. Πειραιώς της 27/5/2020 και την πρόσφατη ΚΥΑ-ΦΕΚ 2038/τ.Β’-30.05.2020, οι φοιτητές/τριες του Τμήματος Πληροφορικής, μπορούν να ζητήσουν με αίτησή τους και προσκόμιση των κατάλληλων δικαιολογητικών, να εξεταστούν εξ’ αποστάσεως, σε όσα μαθήματα του εαρινού εξαμήνου 2020 η εξέταση προβλέπεται να γίνει με φυσική παρουσία, υπό την προϋπόθεση ότι:

1. Ανήκουν σε ομάδες αυξημένου κινδύνου για λοίμωξη από COVID-19, όπως προσδιορίζονται στην ΚΥΑ ΔΙΔΑΔ/Φ.64/346/9011/14-5-2020(Β’ 1856)

ή

1. Κατοικούν μόνιμα στο εξωτερικό (π.χ. Κύπρο).

Η ηλεκτρονική αίτηση καθώς και τα απαιτούμενα δικαιολογητικά τα οποία καθορίζονται αναλυτικά παρακάτω για κάθε περίπτωση, πρέπει να υποβληθούν στη Γραμματεία του Τμήματος έως τη **Τρίτη 16 Ιουνίου 2020**. Οι αιτήσεις θα αξιολογηθούν από σχετική επιτροπή και οι φοιτητές/τριες θα ενημερωθούν για την αποδοχή ή μη του αιτήματός τους από τη Γραμματεία του Τμήματος, το αργότερο μέχρι την **Παρασκευή 19 Ιουνίου 2020**. Λεπτομέρειες για τον τρόπο και τον χρόνο διεξαγωγής της κατ’ εξαίρεση εξ΄ αποστάσεως εξέτασης, θα γνωστοποιηθούν στους ενδιαφερομένους φοιτητές/τριες με ευθύνη του διδάσκοντος, μέσω ειδικής σχετικής ανακοίνωσης, η οποία θα αναρτηθεί στην πλατφόρμα e-class του κάθε μαθήματος.

**ΦΟΙΤΗΤΕΣ/ΤΡΙΕΣ ΠΟΥ ΑΝΗΚΟΥΝ ΣΕ ΟΜΑΔΕΣ ΑΥΞΗΜΕΝΟΥ ΚΙΝΔΥΝΟΥ COVID-19**

Αποστολή αίτησης/ηλεκτρονικού μηνύματος (e-mail), προς τη Γραμματεία του Τμήματος (plh-secr@unipi.gr), στο οποίο θα αναφέρονται τα πλήρη στοιχεία τους (Επώνυμο, Όνομα, Πατρώνυμο, Αρ. Μητρώου Φοιτητή) και θα επισυνάπτονται:

* Ηλεκτρονική Υπεύθυνη Δήλωση μέσω της Ενιαίας Ψηφιακής Πύλης (gov.gr) https://www.gov.gr/ipiresies/polites-kai-kathemerinoteta/upeuthune-delose-kaiexousiodotese/ekdose-upeuthunes-deloses ή Υπογεγραμμένη Υπεύθυνη Δήλωση στην οποία να δηλώνεται η ομάδα/ες αυξημένου κινδύνου στην οποίαν ανήκει, σύμφωνα με την ΚΥΑ ΔΙΔΑΔ/Φ.64/346/9011/14-5-2020(Β’ 1856).
* Βεβαίωση ειδικευμένου Ιατρού της αντίστοιχης ειδικότητας της πάθησης, στην οποία να βεβαιώνεται η κατηγορία, από τις ομάδες αυξημένου κινδύνου για σοβαρή λοίμωξη COVID-19 της παραπάνω ΚΥΑ, στην οποίαν εντάσσεται η περίπτωση του/της αιτούντος/σης.

**ΦΟΙΤΗΤΕΣ/ΤΡΙΕΣ ΠΟΥ ΚΑΤΟΙΚΟΥΝ ΜΟΝΙΜΑ ΣΤΟ ΕΞΩΤΕΡΙΚΟ (π.χ. Κύπρο)**

Αποστολή αίτησης/ηλεκτρονικού μηνύματος (e-mail), προς τη Γραμματεία του Τμήματος (plh-secr@unipi.gr), στο οποίο θα αναφέρονται τα πλήρη στοιχεία του (Επώνυμο, Όνομα, Πατρώνυμο, Αρ. Μητρώου Φοιτητή) και θα επισυνάπτονται:

* Υπογεγραμμένη Υπεύθυνη Δήλωση, στην οποία να δηλώνεται η χώρα κατοικίας τους και η αδυναμία να ταξιδέψουν προς την Ελλάδα για να συμμετάσχουν στις εξετάσεις των μαθημάτων του εαρινού εξαμήνου 2020 που προβλέπονται να γίνουν με φυσική παρουσία πιστοποιημένη με το γνήσιο της υπογραφής από δημόσια αρχή.
* Βεβαίωση Δημόσιας Αρχής για τον τόπο κατοικίας τους στο εξωτερικό.

**ΕΠΙΣΗΜΑΝΣΕΙΣ**

* 1. Το αίτημα για κατ’ εξαίρεση εξ΄ αποστάσεως εξέταση υποβάλλεται για όλα τα μαθήματα του εαρινού εξαμήνου 2020 που εξετάζονται με φυσική παρουσία και όχι επιλεκτικά για κάποια μόνο εξ’ αυτών.
  2. Αιτήσεις χωρίς τις απαιτούμενες βεβαιώσεις/δικαιολογητικά θα θεωρηθούν ως μη γενόμενες.